Lav et referat af nedenstående tekst:

Tekst:
Rejsende fra Aalborg Lufthavn får til sommer mulighed for at komme til nye destinationer fra den nordjyske lufthavn. Det islandske flyselskab Play har torsdag offentliggjort, at selskabet til sommer begynder at flyve på tre nye ruter fra danske lufthavne. Der er tale om ruter til Island og USA fra Billund, Aarhus og Aalborg Lufthavn. - Det er en kæmpe mulighed for Play at kunne tilbyde flyvninger mellem Aalborg, Aarhus og Billund til Island og USA. Generelt er rejseudbuddet til vestdanskerne alt for småt, og derfor er vi glade for at kunne skabe en overskuelig bro til fantastiske destinationer, som også er til at betale. Vi glæder os til at sætte skub i vestdanskernes rejsedrømme, siger Plays direktør, Birgir Jónsson. Har arbejdet for det længe Aalborg-ruten til Island og USA vil flyve fra 10. juni 2023 til 23. oktober 2023 på tirsdage og lørdage. - Vi er superglade for, at der nu kommer en direkte rute til Island. Det er noget, vi har arbejdet på længe. Ruten styrker vores kontakt til de nordatlantiske destinationer, siger Niels Hemmingsen, der er direktør i Aalborg Lufthavn, til TV2 Nord og tilføjer: - Island er et yndet rejsemål for mange. I december sidste år blev det officielt, at Aalborg Lufthavn i 2023 får en direkte rute til den amerikanske storby New York. At Play nu også gør det muligt for nordjyder at flyve til USA, glæder Niels Hemmingsen. - USA-trafikken er vigtig for os. Tidligere har det været muligt for nordjyder at flyve til Nordamerika via Amsterdam, men med de nye ruter bliver mulighederne fra Aalborg Lufthavn endnu bedre, siger lufthavnsdirektøren. Play begynder fra torsdag at sælge billetter til de nye ruter.

Referat:
Islandsk flyselskab gør det muligt at flyve fra Aalborg til Island og USA.